CELEX: 32018D0615
Language: bg
Date: 2018-04-16 00:00:00
Title: Решение (ЕС) 2018/615 на Съвета от 16 април 2018 година за изменение на Решение 1999/70/ЕО относно външните одитори на националните централни банки по отношение на външните одитори на Banque de France

23.4.2018   
            
            
               BG
            
            
               Официален вестник на Европейския съюз
            
            
               L 102/9
            
         РЕШЕНИЕ (ЕС) 2018/615 НА СЪВЕТА
   от 16 април 2018 година
   за изменение на Решение 1999/70/ЕО относно външните одитори на националните централни банки по отношение на външните одитори на Banque de France
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Протокол № 4 за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
   като взе предвид Препоръка на Европейската централна банка от 9 март 2018 г. до Съвета на Европейския съюз относно външните одитори на Banque de France (ЕЦБ/2018/9) (1),
   като има предвид, че:
   
               (1)
            
            
               Отчетите на Европейската централна банка (ЕЦБ) и на националните централни банки на държавите членки, чиято парична единица е еврото, се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
            
         
               (2)
            
            
               Съгласно член L.142-2 от Паричния и финансов кодекс Генералният съвет на Banque de France назначава двама задължителни одитори, които да извършват одит на отчетите на Banque de France.
            
         
               (3)
            
            
               Мандатът на външните одитори на Banque de France изтече след одита за финансовата 2017 година. Поради това е необходимо да се назначат външни одитори за периода, започващ от финансовата 2018 година.
            
         
               (4)
            
            
               Banque de France избра Mazars и KPMG S.A. за свои външни одитори за финансовите години 2018—2023.
            
         
               (5)
            
            
               Управителният съвет на ЕЦБ препоръча Mazars и KPMG S.A. да бъдат назначени за съвместни външни одитори на Banque de France за финансовите години 2018—2023.
            
         
               (6)
            
            
               Вследствие от препоръката на Управителния съвет на ЕЦБ Решение 1999/70/ЕО на Съвета (2) следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   В член 1 от Решение 1999/70/ЕО параграф 4 се заменя със следното:
   
      „4.   Mazars и KPMG S.A. се одобряват за външни одитори на Banque de France за финансовите години 2018—2023.“.
   
   Член 2
   Настоящото решение поражда действие в деня на нотифицирането му.
   Член 3
   Адресат на настоящото решение е ЕЦБ.
   
      Съставено в Люксембург на 16 април 2018 година.
      
         
            За Съвета
         
         
            Председател
         
         F. MOGHERINI
      
   
   
      (1)  ОВ C 107, 22.3.2018 г., стр. 1.
   
      (2)  Решение 1999/70/ЕО на Съвета от 25 януари 1999 г. относно външните одитори на националните централни банки (ОВ L 22, 29.1.1999 г., стр. 69).